สอบถามครับ พอดีแฟนผมได้กินยาคุมฉุกเฉินไปพอผ่านไปสัก1สัปดาห์ มีเลือดออกตอนวันแรกแรกคิดว่าผลจากยาคุมฉุกเฉิน แต่เลือดวันที่2-3ดันมาเยอะเราเลยมั่นใจว่าเป็นประจำเดือน (ปกติเปนช่วงปลายเดือน) เลยซื้อยาคุมปกติมากินแต่พอกินยาคุมไปได้ครึ่งแผง มีประจำเดือนมา คืออันนั้นคิดว่าประจำเดือนจิงครับคือมาช่วงเวลาเดิม เลือดเยอะมีกลิ่นแรงมีสีดำและมีอาการหงุดหงิดเลยคิดว่าเป็นประจำเดือนแน่นอน แต่ที่นี้กินยาคุมมาได้แต่ครึ่งแผงแต่ประจำเดือนมา ควรทำยังไงต่อครับ กินให้หมดแผงหรือหยุดให้ประจำเดือนมาอึกรอบก่อน แล้วท่ากินต่อเลยอีกครึ่งแผงที่เหลือ ประจำเดือนรอบถัดไปจะมาตอนไหนครับ
สวัสดีค่ะ การมีเลือดออกขณะกินยาคุมกำเนิดแบบแผงอาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นในกรณีนี้ควรจะต้องตรวจให้แน่ใจก่อนว่าไม่ตั้งครรภ์ก่อนเริ่มยาคุมกำเนิดแบบแผงดังนั้นตอนนี้ถ้าเลือดยังออกอยู่ไม่หยุด มาเยอะจนต้องใช้ผ้าอนามัย เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติม ถ้าเลือดออกมากจริงๆ อาจจะหยุดยาคุมกำเนิดไปก่อนการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน และรีบไปพบแพทย์เพื่อหาสาเหตุค่ะ